A Bizottság határozata
(2002. január 11.)
az Uruguayból származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról
(az értesítés a C(2001) 4982. számú dokumentummal történt)
(EGT vonatkozású szöveg)
(2002/19/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK tanácsi irányelvvel [1] módosított, az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [2] és különösen annak 9. cikke (3) bekezdése b) pontjára,
mivel:
(1) A Bizottság egy szakértője ellenőrző látogatást tett Uruguayban, a halászati termékek előállítása, tárolása és Közösségbe történő feladása körülményeinek ellenőrzése céljából.
(2) Az uruguayi jogszabályok rendelkezéseinek értelmében a "Dirección Nacional de Recursos Acuáticos (DINARA) del Ministerio de Ganadería, Agricultura y Pesca" felelős a kéthéjú kagylók, tüskésbőrűek, zsákállatok és tengeri haslábúak egészségügyi vizsgálatának elvégzéséért, valamint a tenyésztés higiéniai és egészségügyi feltételeinek figyelemmel kíséréséért. Ugyanezen jogszabályok felhatalmazzák a DINARA-t a kéthéjú kagylók, tüskésbőrűek, zsákállatok és tengeri haslábúak bizonyos övezetekből történő betakarításának engedélyezésére vagy megtiltására.
(3) A DINARA és laboratóriumai képesek az Uruguayban hatályban lévő jogszabályok alkalmazásának hatékony ellenőrzésére.
(4) Uruguay illetékes hatóságai vállalták, hogy rendszeresen és gyorsan közlik a Bizottsággal, a toxinokat tartalmazó plankton betakarítási övezetekben való jelenlétével kapcsolatos adatokat.
(5) Uruguay illetékes hatóságai hivatalos biztosítékokat nyújtottak a 91/492/EK irányelv melléklete V. fejezetében meghatározott követelmények, valamint az említett irányelvben előírtakkal egyenértékű, a tenyésztési és átmosó övezetek minősítésére, a feladó és tisztító központok engedélyezésére, valamint a közegészségügyi ellenőrzésre és a tenyésztés-ellenőrzésre vonatkozó követelmények teljesítéséről.
(6) Uruguay alkalmas arra, hogy bekerüljön a 91/492/EGK irányelv 9. cikke (3) bekezdésének a) pontjában említett egyenértékűségi feltételeket teljesítő harmadik országok jegyzékébe.
(7) Uruguay olyan fagyasztott vagy feldolgozott kéthéjú kagylókat, tüskésbőrűeket, zsákállatokat és tengeri haslábúakat kíván a Közösségbe exportálni, amelyeket a 97/275/EK határozattal [3] módosított 93/25/EGK bizottsági határozat [4] követelményeivel összhangban sterilizáltak vagy hőkezeltek. Ennek érdekében ki kell jelölni azokat a tenyésztési területeket, ahonnan kéthéjú kagylók, tüskésbőrűek, zsákállatok és tengeri haslábúak takaríthatók be és exportálhatók a Közösségbe.
(8) A különleges behozatali feltételeket a legutóbb a 98/45/EK irányelvvel [5] módosított, a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv [6] alapján hozott határozatok sérelme nélkül kell alkalmazni.
(9) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Uruguayban a "Dirección Nacional de Recursos Acuáticos (DINARA) del Ministerio de Ganadería, Agricultura y Pesca" a kéthéjú kagylók, tüskésbőrűek, zsákállatok és tengeri haslábúak 91/492/EGK irányelv követelményeinek való megfelelését ellenőrző és igazoló illetékes hatóság.
2. cikk
Az Uruguayból származó és emberi fogyasztásra szánt kéthéjú kagylóknak, tüskésbőrűeknek, zsákállatoknak és tengeri haslábúaknak az e határozat mellékletében felsorolt engedélyezett tenyésztési területekről kell származniuk.
3. cikk
Ennek a határozatnak a tagállamok a címzettjei.
Kelt Brüsszelben, 2002. január 11-én.